**Рус мәктәптәре өсөн башҡорт(туған) теленән һәм әҙәбиәтенән олимпиада һорауҙары (4 класс, 2 линия)**

**1.Башҡорт алфавитында нисә хәреф?**

а)33

б)42

в)36

**2. Башҡорт телендә исемдәр ниндәй һорауға яуап бирә ?**

 а) ниндәй?

б) нисек?Ҡасан?

в) кем? нимә?

**3)Төшөм килештә булған һүҙҙәрҙе билдәләргә**

а) Баҡсаға,уҡыусыға, мәктәпкә;

б)Баҡсаны,уҡыусыны, мәктәпте;

в) Баҡсала, уҡыусыла, мәктәптә.

**4) Ҡайhы hүз бер генә ижектән тора?**

**а.**дүрт

**б.**ике

**в.**сәләмәт

**г.**класташ

**5) Өн һәм хәреф һаны тап килгән һүҙҙәрҙе табырға**

а) егерме ,сәскә,

б) ашъяулыҡ,биръяҡ

в) завод. юрған

**6)Ҡайһы юлда күплек ялғауҙары дөрөҫ бирелгән?**

а) ҡоштар,балалар, ҡыҙлар

б) уҡыусылар, ағастар, тауҙар

в) шарлар, һүрәттәр, текстар

**7) Рәт һандары бирелгән юлды табығыҙ**

а) берәү, икәү, өсәү

б) алты, туғыҙ, ун

в) икенсе, етенсе, һигеҙенсе

**8)**  **Хәҙерге заман ҡылымын тап:**

а). бара

б). барҙы

в) барыр

**9) Кем ул Салауат Юлаев?:**

а) милли батыр

б) яҙыусы

в) бейеүсе

**10) ”Шайморатов генерал” йырының авторы кем?**

а) Рәми Ғарипов

б) Ҡадир Даян

в) Абдулхаҡ Игебаев

**11)Башҡорт халыҡ шағирҙары күрһәтелгән юлды күрһәтегеҙ.**

а) Рәшит Ниғмәти, Рәми Ғарипов, Абдулхаҡ Игебаев

б) Зәйнәб Биишева, Кәтибә Кинйәбулатова, Мостай Кәрим

в) Салауат Юлаев, Мәжит Ғафури, Факиһа Туғыҙбаева

**12) Кем ул Әхмәт Лофуллин?**

а) Актер

б) Композитор

в) Рәссам

**13.Шиғырҙың исеме һәм авторы?**

***Мин халҡымдың сәскә күңеленән,***

***Бал ҡортондай ынйы йыямын,***

***Йыямын да йәнле ынйыларҙан***

***Хуш еҫле бер кәрәҙ ҡоямын.***

а) Рәми Ғарипов “Туған тел”

б) Салауат Юлаев “Тыуған илем”

в)Рәшит Ниғмәти “Нимә ул Ватан?”

**14. Башҡортостандағы иң ҙур йылға ниндәй?:**

а) Йүрүҙән

б) Дим

в) Ағиҙел

**15) Мәҡәлдәрҙең парҙарын тап**

А.Кем эшләмәй А. күңел көҙгөһө

Б.Тел Б.шул ашамай

В.Китап В.белем шишмәһе

**16) Башҡорт телевидениеһында башҡорт телендә алып барылған 5 тапшырыу исемен яҙ.**

**II.Текст өҫтөндә эш**

Беренсе ҡар

Беренсе ҡарҙы балалар түҙемһеҙлек менән көттөләр. Айтуған саңғыларын күптән әҙерләп ҡуйған. Мәҙинәнең атаһы Өфөнән яңы саңғылар алып ҡайтты. Саңғыла йөрөү ноябрь аҙаҡтарында ғына мөмкин булды. Ап-аҡ ҡарҙы ярып алдан Самат бара. Уның артынан Юлдаш, Гүзәл һәм башҡа балалар эйәргән. Талғын ел иҫә, көн йылы. Ошондай көндө саңғыла йөрөү күңелле! Балалар рәхәтләнеп ял иттеләр.

**Эш төрҙәре.**

**1.Һорауҙарға яуап бирегеҙ.**

-Балалар нимәне түҙемһеҙлек менән көттөләр?

- Ниндәй айҙа балалар саңғыла йөрөй башланы?

-Өфөнән кемгә саңғы алып ҡайттылар?

**2. Текстан яңғыҙлыҡ һәм уртаҡлыҡ исемдәргә миҫалдар яҙырға.**

**3. Беренсе һөйләмдә эйә менән хәбәрҙе билдәләргә**.

**4.Текстан артыҡлыҡ дәрәжәһендә бирелгән сифатты табырға.**

**5. *Яңы* һүҙенә фонетик анализ яһарға**

**2021/2022 уҡыу йылында район кимәлендә уҙғарылған башҡорт (туған) теле һәм туған әҙәбиәтенән(4 класс) олимпиада һорауҙары буйынса критерийҙар**

Тест һорауына уҡыусы дөрөҫ яуап бирһә, 1 балл ҡуйыла. Һорауға яуап дөрөҫ булмаһа, 0 балл ҡуйыла. Уҡыусы барлығы 16 балл йыя.

Текст өҫтөндә эш эшләгәндә, уҡыусы һорауҙарға дөрөҫ яуап бирһә,1 балл ҡуйыла.

2,3,5-се эштәрҙе башҡарғанда, уҡыусы грамматик эштәргә тулы яуап бирһә, 2 балл ҡуйыла, яртыһын дөрөҫ эшләһә-1 балл ҡуйыла.

4-се һорауға яуапты дөрөҫ бирһәләр, 1 балл ҡуйыла.

Уҡыусы барлығы 10 балл йыя.