**2021/2022 уҡыу йылында башҡорт теле һәм әҙәбиәтенән район кимәлендә уҙғарылған олимпиада өсөн тест һорауҙары**

**(4 класс, 1 линия)**

**1.Яһаусы ялғау ҡушылған рәтте билдәләгеҙ**

**А.урман**– урман**сы,**урман**лыҡ**; **бесән**– бесән**се**

**Б.бала-лар, уҡыусы-лар, гөл-дәр**

**В.Әсәй-гә,китап-тың, ҡар-ҙы**

2.**Һүҙҙәр эйәлек килештә килгән рәтте билдәләгеҙ**

а. Сәскәне,тракторҙы, ҡулды

б.Сәскәнең, тракторҙың, ҡулдың

в.Сәскәгә, тракторҙа, ҡулда

**3.  Исем нимә менән үҙгәрә?**

а) килеш, зат, һан;

б) һан, зат;

в) берлек, күплек, һан.

**4. Сифат нимәне белдерә?**

А. предметты

Б. предметтың билдәһен

В. Хәрәкәтте

**5. Иң матур сифатының дәрәжәһен билдәлә.**

А.Төп дәрәжә

Б.аҙһытыу дәрәжәһе

В.Артыҡлыҡ дәрәжәһе

**6. Ҡайһы һөйләмдә ҡылым *берлектә, III затта бирелгән?***

а) Мин был донъяны яратам.

б) Салауат бөтәһен дә тырышып эшләне.

в) Беҙҙең дуҫтар күп ярҙам күрһәттеләр.

**7.Антонимдар бирелгән рәтте билдәләгеҙ.**

А.аҡ-ҡара, ҙүр-бәләкәй, киң-тар

Б.Яҙ-яҙ, ҡара-ҡара, таба-таба

В. Матур,гүзәл,һылыу.

**8.Арттырып һөйләү мәғәнәһен ҡайһы фразеологизм бирә?**

а. Ҡараш ташлау

б. Берҙе биш итеү

в. Баш ватыу

**9.Яҡташ шағирҙарҙы билдәләгеҙ.**

А.Фәрит Иҫәнғолов, Рәми Ғарипов,Рәшит Ниғмәти

Б.Сафуан Әлибаев, Рәми Ғарипов,Салауат Юлаев

В.Салауат Юлаев, Рәми Ғарипов, Рауил Бикбаев

**10. Мәҡәлдәрҙең парҙарын тап.**

А.Сәмле кеше- ҡанатһыҙ ҡош

Б. Әсә хаҡы- мәлле кеше

В.Атһыҙ ир ат булыр

Г.Ир ҡанаты Тәңре хаҡы

11.**Өҫтәлдән валсыҡ төшөп китһә,**

**Ул ҡабатлар ине ашығып:**

**“Икмәктән һин оло булма, балам,**

**Ғүмер итмәһәң дә асығып” шиғырының авторы?**

А. Факиһа Туғыҙбаева

Б.Гөлфиә Юнысова

В.Ғабдулла Туҡай

**12.”Беҙғолаҡ” нимә ул?**

А. Айыу

Б. Мышы

В. Ат

**13. Нимә ул хикәйә?**  
а) халыҡ ижады жанры  
б) мөһим бер ваҡиғаға арналған бәләкәй күләмле проза әҫәре  
в) мажаралы нәҫер

**14. Был геройҙар ҡайһы әҫәрҙәрҙән алынған, уларҙың авторҙары кем?**

А. Фәһим, Шәриф “Бер урам малайҙары“

Б. Гөлгөнә, Клара “Батырлыҡ еле”

В. Шамил, Таһир “ Көтөлмәгән буран”

**15. Сафуан Әлибаев ҡайҙа һәм ҡасан тыуған?**

А.Шишмә районы,Келәш ауылы

Б.Салауат районы, Тирмән ауылы

В.Ҡыйғы районы, Йыланлы ауылы

**16.”Әҙәби уҡыу”дәреслегенең авторҙары кем?**

А. Толомбаев Х.А., Дәүләтшина М.С.

Б. Сынбулатова Ф.Ш.,Мәүлиәрова Ә.Т.

В. Нафиҡова З.Ғ., Мортазина Ф.Ф.

ll. **Текст өҫтөндә эш**

**Совет һалдатына һәйкәл**

Берлин ҡалаһының Трептов паркында совет һалдатына һәйкәл ҡуйылған. Уны 1946 йылда төҙөргә ҡарар итәләр һәм 1949 йылдың 8 майында асалар. Һуғыштың һуңғы көндәрендә Берлинда һәләк булған егерме мең совет һалдаты ошонда ерләнгән. Паркка килеп ингәс тә, әсә һыны ҡаршылай. Әсә янында ҡайындар үҫә һәм ике яҡтан ике һалдат баш эйгән. Ҡайындар ҙа, һалдаттар ҙа әсәнең ҡайғыһын уртаҡлаша кеүек. Парк уртаһында — совет һалдаты һыны. Уның бейеклеге 12 метр. Һалдат һуғыш ваҡытында ҡотҡарған немец ҡыҙын күтәргән. Был һәйкәл-ҡәберлектең авторҙары — скульптор Е. В. Вучетич һәм архитектор Я. В. Белопольский. («Йәншишмә» газетаһынан)

**Эш төрҙәре:**

**1. Һорауҙарға яуап бирегеҙ.**

-Совет һалдатына һәйкәлде ҡайҙа ҡуйғандар?

-Был һәйкәлдең авторҙары кем?

-Совет һалдаты һынының бейеклеге күпме?

2. ***Ярҙам*** һүҙенә фонетик анализ эшләгеҙ.

3. ***Һалдат һуғыш ваҡытында ҡотҡарған немец ҡыҙын күтәргән.*** Бирелгән һөйләмгәсинтаксик анализ яһағыҙ.

4.***Парк*** һүҙен килеш менән үҙгәрт.

5. Ҡайындар ҙа, һалдаттар ҙа әсәнең ҡайғыһын уртаҡлаша кеүек.

Бирелгән һөйләмдә тиң киҫәктәрҙе табығыҙ. Һөйләмдең ниндәй киҫәге булып килгән?

**2020/2021 уҡыу йылында район кимәлендә уҙғарылған башҡорт (әсә) теле һәм туған әҙәбиәтенән (4 класс,1 линия) олимпиада һорауҙары буйынса критерийҙар**

Тест һорауына уҡыусы дөрөҫ яуап бирһә, 1 балл ҡуйыла. Һорауға яуап дөрөҫ булмаһа, 0 балл ҡуйыла. Уҡыусы барлығы 16 балл йыя.

Текст өҫтөндә эш эшләгәндә, уҡыусы һорауҙарға дөрөҫ яуап бирһә,1 балл ҡуйыла.

2,3,4,5-се эштәрҙе башҡарғанда, уҡыусы грамматик эштәргә тулы яуап бирһә, 2 балл ҡуйыла, яртыһын дөрөҫ эшләһә-1 балл ҡуйыла.

Уҡыусы барлығы 11 балл йыя.